OzLabs/hebrew-wiki-articles huggingface dataset:
ספר תורת המפלות והתבוסות השלם

ספר תורת המפלות והתבוסות השלם (באנגלית: The White flag principle) הוא ספר הדרכה כיצד להפסיד במלחמה. הספר כתוב כספר היסטוריה צבאית - בספריות הוא מקוטלג בקטגוריית תורות לחימה - ומצד שני הוא הומוריסטי. הניתוחים הצבאיים מגובים במקורות רבים ומלווים בתרשימים מפורטים, ומגיעים למסקנות שערורייתיות. הספר מאיר באור מגוחך את הניתוחים היומרניים לעיתים של ידענים בנושאי צבא, ועובר בו מסר סמוי על האבסורד שבמלחמה. הסופר והמאייר שמעון צבר כתב את הספר בלונדון באנגלית בשנים 1968-69, ומאוחר יותר בעברית.
== תוכן ==
הספר פותח בסוגיה האם עדיף לנצח במלחמה או להפסיד במלחמה. לאחר בחינת המלחמות העיקריות מתקופת יוון העתיקה ועד המאה ה-20, הסופר מגיע למסקנה החד משמעית שתבוסה עדיפה על ניצחון. "יבוא מי שיפסיק אותי כאן ויגיד שכל הניתוח הזה אינו שווה את הנייר שעליו הוא נדפס, מפני שכל אחד יודע שניצחון זה המצב הטוב ביותר ומפלה זה המצב היותר גרוע. נזכיר למי חושב כך מה קרה לגרמניה ויפן, שתי אומות גדולות וחזקות שנחלו תבוסה במלחמת העולם האחרונה. לא הייתה זו סתם מפלה אלא תבוסה צבאית מוחצת שהסתיימה בחורבן מלא ובכניעה ללא תנאי....והנה המפלות האלה הפכו את גרמניה ויפן למדינות החזקות, העשירות והמצליחות ביותר בזמננו. נסו להשוות את המצב ביפן ובגרמניה עם המצב בבריטניה וצרפת שניצחו במלחמה זו."

רוב הספר מוקדש להדרכה כיצד להשיג את התבוסה המיוחלת, משום שכמו שלא די בשאיפה לניצחון כדי לנצח, כך לא די בשאיפה למפלה כדי להפסיד. "קשה מאד לנחול תבוסה כאשר הכלכלה הלאומית משגשגת. מדינות שכלכלתן משגשגת נוטות יותר לנצח מאשר להפסיד. כך גם מדינות שהחברה שלהן מלוכדת או שמנהלות מדיניות חוץ נבונה. כדי לסלול דרך בטוחה למפלה מוחצת צריך לפעמים להרוס כלכלה משגשגת, לפרק חברה מלוכדת, או לנהל מדיניות חוץ גרועה ומטופשת. ספר המפלות והתבוסות השלם הוא שלם, מפני שמובאות בו הנחיות בכל התחומים."

הוראות לזווית הנכונה של הידיים לסימון כניעה. איור של שמען צבר מתוך הספר
בין היתר הספר כולל הדרכה בנושאים אלה:
* כיצד להבדיל בין מפלה לניצחון
*כיצד לנהל מדיניות חוץ כושלת
* כיצד למוטט כלכלה משגשגת
* הקמת צבא מובס
* כיצד להתאושש מהצלחה מקרית בלתי צפויה
* מה הזווית המדויקת בין היד לכתף המסמנת כניעה
* פרק "בנועם שבי האויב", הכולל גם 32 דרכים לשעשע את עצמך במחנה מעצר
* איך להתגונן מפני האשמות בפשעי מלחמה

==ספר פולחן==
ב-1995 הספר יצא בהוצאת עם עובד אך אזל מהדפוס. הוא הפך לספר פולחן ועותקים משומשים נמסרים מיד ליד, וכן צילומים לא מורשים של הספר.

==קישורים חיצוניים==
* [http://www.shimontzabar.com/about/shimons-own-words-books/the-white-flag-principle-the-beginning.html The White Flag Principle: How to Lose a War ] על הספר בגרסה האנגלית באתר אודות שמעון צבר.
* [http://www.shats.com/?p=22005 "רשימות מהבוידעם", פוסט] של אבנר שץ על הספר
*
* 

קטגוריה:ספרי 1995
קטגוריה:צבא
קטגוריה:ספרים בעברית
קטגוריה:ספרי סאטירה
קטגוריה:ספרי הוצאת עם עובד
ויקטוריה סילבסטד

ויקטוריה סילבסטד (בשוודית: Victoria Silvstedt; נולדה ב-19 בספטמבר 1974) היא דוגמנית, שחקנית, זמרת ומנחת טלוויזיה שוודית.

==ביוגרפיה==
סילבסטד נולדה בשוודיה כאחת מחמישה ילדים, היא הוזמנה להשתתף בתחרות "מיס שוודיה" לאחר שאמהּ ואחותה שלחו תמונה שלה למערכת התחרות ושם נבחרה לסגנית ראשונה ולנציגת שוודיה בתחרות מיס עולם ושם עלתה לעשר המועמדות הסופיות.

היא חתמה חוזה בסוכנות דוגמנות בפריז ועבדה עם בתי אופנה יוקרתיים רבים, בהם שאנל וכריסטיאן דיור.

היא תפסה את תשומת לבו של יו הפנר שהזמין אותה לבוא להצטלם לפלייבוי שם נבחרה בדצמבר 1996 לנערת החודש של פלייבוי וב-1997 לנערת השנה של המגזין, היא הופיעה במהלך הקריירה שלה על יותר מ-500 שערי מגזינים ובהם מקסים ווניטי פר.

היא שיחקה תפקיד אורח בסדרת הטלוויזיה "מלרוז פלייס" והנחתה מספר תוכניות בטלוויזיה. ב-2000 שיחק בסרט הדרמה האמריקאי-בריטי "לחיות ולמות בהוליווד" בכיכובו של דני יוסטון. ב-2001 שיחקה בסרט הקומדיה האמריקאי "קר בחוץ" לצד זאק גאליפנאקיס. בשנת 2002 שיחקה באופרת הסבון השוודית-אמריקאית "שדרת האוקיינוס" ברשת TV4, בתפקיד של הבלשית ג'ואנה מרסדן ובאותה שנה שיחקה בסרט "אמריקן טריפ". 

בשנת 2010 שיחקה בקומדיה הרומנטית הצרפתית "שובר לבבות" של הבמאי פסקל שומיי. 

ב-1999 הוציאה את אלבומה הראשון, והיחיד עד כה "Girl On The Run", ממנו יצאו הסינגלים "Hello Hey", "Rocksteady Love" ו-"Party Line". ב-2008 החלה לככב בתוכנית מציאות משלה.

== חיים אישיים ==
סילבסטד פגשה את העיתונאי האמריקאי כריס וראגה בשנת 1999, כאשר הוא ראיין אותה לתוכנית הבידור "Entertainment Tonight", והם נישאו ביוני 2000, והתגרשו לאחר מכן בשנת 2009.

סילבסטד דוברת אנגלית, צרפתית ואיטלקית, בנוסף לשפת האם שלה - שוודית.

==קישורים חיצוניים==

* 

קטגוריה:מנחות טלוויזיה שוודיות
קטגוריה:זמרות שוודיות
קטגוריה:שחקניות קולנוע וטלוויזיה שוודיות
קטגוריה:דוגמניות שוודיות
קטגוריה:משתתפות בתחרות מיס שוודיה
קטגוריה:משתתפות בתחרות מיס עולם 1993
קטגוריה:כותבי אוטוביוגרפיה שוודים
קטגוריה:שוודיות שנולדו ב-1974
קטגוריה:שוודים שנולדו ב-1974
פיגוע הדריסה בניס

פיגוע הדריסה בניס בוצע ביום חמישי, 14 ביולי 2016, כאשר טרוריסט מוסלמי דרס באמצעות משאית הובלה שכורה, קהל שחגג את יום הבסטיליה בעיר החוף הצרפתית ניס. בפיגוע נרצחו 86 בני אדם ונפצעו 458, מתוכם לפחות 50 ילדים. נהג המשאית גם פתח באש לעבר הקהל ובסופו של דבר נורה ונהרג על ידי כוחות הביטחון.

==הפיגוע==
הפיגוע התרחש בטיילת האנגלית של ניס (Promenade des Anglais; השם נהגה: פְּרוֹמְנָאד דֶזַאנְגְלֶה), שם התקבץ קהל רב כדי לצפות במופע זיקוקין דינור לרגל יום הבסטיליה. בסביבות השעה 22:40, לאחר סיום המופע וכאשר הקהל החל להתפזר, משאית הובלה נסעה במהירות אל עבר הקהל והחלה לדרוס אנשים. לפי מספר דיווחים, הנהג נסע בזיגזג כדי לפגוע בכמה שיותר אנשים, וכן פתח באש לעברם. כמו כן המחבל קרא קריאות "אללה אכבר". המחבל המשיך לנסוע ולדרוס אנשים לאורך כ-2 קילומטר (1.25 מייל) בטיילת, במשך כעשר דקות, עד אשר כוחות הביטחון ירו בו והרגו אותו. בין ההרוגים והפצועים היו תיירים רבים.

בשנת 2020 אירע פיגוע נוסף בניס, שבו נרצחו שלושה בני אדם בכנסיית נוטרדאם.

==המחבל==
המחבל זוהה כמוחמד לאחווייג' בוהלל, אזרח צרפתי יליד תוניסיה שגר בניס, שהיה מוכר למשטרה על רקע פלילי אך לא טרוריסטי. את המשאית, שכר בוהלל יומיים לפני הפיגוע בעיר סמוכה לניס. הוא חנה עם המשאית בטיילת במשך תשע שעות לפני שביצע את הפיגוע. קודם לפיגוע פנו אליו שוטרים מכיוון שבזמן חגים וסופי שבוע אסור למשאיות לחנות באזור הטיילת, אך הם אישרו לו להישאר לאחר שטען בפניהם כי הוא מוביל גלידה. ארגון המדינה האסלאמית נטל אחריות לפיגוע, אך מניעיו של בוהלל נותרו בלתי ברורים.

פסיכיאטר צרפתי, פתחי בנסלמה, הציע לא לפרסם שמות ותמונות המחבל כדי לא להאדיר אותו

==ראו גם==
* פיגוע הדקירה במרסיי

==קישורים חיצוניים==

* 
* 
* 

==הערות שוליים==

ניס
קטגוריה:ניס
קטגוריה:2016 בצרפת
ניס
קטגוריה:המדינה האסלאמית: פיגועים באירופה
מרין צ'אושסקו

מרין צ'אושסקו (ברומנית: Marin Ceaușescu; 2 בפברואר<ref></ref> 1916 – 28 בדצמבר 1989) היה כלכלן ודיפלומט רומני, אחיו הגדול של ניקולאה צ'אושסקו.

==ביוגרפיה==
צ'אושסקו נולד למשפחת איכרים, בכפר סקורניצ'שט , במחוז אולט, בחבל ולאכיה. אביו, אנדרוצה, היה איכר, בן למשפחת רועי צאן ששימש זמן מה כראש הכפר. אימו, אלכסנדרינה, הייתה בת למשפחה של קצין בצבאו של טודור ולדימירסקו. למרין הייתה אחות גדולה ממנו, ניקולינה ומספר אחים קטנים ממנו, כשהגדול בהם היה ניקולאה. לאחר לימודים יסודיים עבד צ'אושסקו כשוליה של סנדלר. הוא הצטרף למפלגה הקומוניסטית הרומנית הבלתי חוקית וניתב אליה גם את אחיו, ניקולאה. במלחמת העולם השנייה גויס לצבא רומניה ושירת בתפקיד של סנדלר בחזית המזרחית. לאחר נפילתו בשבי הצטרף לדיוויזיה "הוריה, קלושקה וקרישאן", שהורכבה ממתנדבים רומנים ולחמה בגרמנים.

צ'אושסקו סיים את לימודיו באקדמיה ללימודי כלכלה בבוקרשט, רומניה, ולאחר שאחיו ניקולאה הגיע לשלטון התמנה לראש המשלחת הכלכלית הרומנית בפראג, צ'כוסלובקיה. מ-1974 ועד מותו עמד צ'אושסקו בראש המשלחת הכלכלית של רומניה בווינה, אוסטריה.

עם פרוץ המהפכה הרומנית ובריחת אחיו, ניקולאה, מבוקרשט, חברי סגל המשלחת הצטרפו למהפכנים ועצרו את מרין צ'אושסקו בחדרו תוך ניתוקו מאמצעי התקשורת. בעת משפטו של אחיו הושב לו מקלט הטלוויזיה, כדי שיוכל לצפות בו. בסופו של דבר התאבד צ'אושסקו בתלייה במרתף בניין המשלחת.

לדברי בתו של מרין צ'אושסקו, מיכאלה מורארו, אביה הגיע לרומניה, לפני המהפכה, לקונגרס המפלגה הקומוניסטית הרומנית וניהל שיחה עם אחיו הנשיא והציע לו למצוא דרך להתפטר, כיוון שהמהפכה ברומניה הייתה צפויה לקרות, כמו שקרה ביתר המדינות הקומוניסטיות של אירופה, אך כידוע ניקולאה צ'אושסקו לא נענה לעצת אחיו.

== קישורים חיצוניים ==
* [https://web.archive.org/web/20160816233904/http://mihaiflorinrazvan.ro/2013/10/neamul-ceausestilor-pe-calea-progresului-socialist/ Neamul Ceauşeştilor, pe calea „progresului socialist”] 

==הערות שוליים==

קטגוריה:קומוניסטים רומנים
קטגוריה:רומניה הקומוניסטית: אישים
קטגוריה:כלכלנים רומנים
קטגוריה:דיפלומטים רומנים
מרין
קטגוריה:מתאבדים
קטגוריה:רומנים שנולדו ב-1916
קטגוריה:רומנים שנפטרו ב-1989
ויליאם פליטווד שפרד

ויליאם פליטווד שפרד (אנגלית: William Fleetwood Sheppard; 20 בנובמבר 1863 – 12 באוקטובר 1936) היה עובד ציבור, מתמטיקאי וסטטיסטיקאי אוסטרלי-בריטי, הידוע בעיקר בזכות עבודתו בתחומי ההפרשים הסופיים, האינטרפולציה והסטטיסטיקה התאורטית, ובמיוחד בזכות תיקון שפרד הנקרא על שמו.

== קורות חייו ==
ויליאם פליטווד שפרד נולד בסידני, אוסטרליה. הוא היה הבן השני של אדמונד שפרד, אזרח אנגלי שהיגר לאוסטרליה בשנת 1859 והתחתן עם אימו של ויליאם, גרייס מארי, בשנת 1860. אדמונד שפרד היה עורך דין וכיהן כשופט בבית המשפט העליון של קווינסלנד.

כשהיה בן 10, נשלח ויליאם ללמוד בבית ספר בבריזביין, אך נשאר ללמוד שם סמסטר אחד בלבד כיוון שמנהל בית הספר סבר שתלמיד מבריק שכמותו זקוק לסביבה לימודית טובה יותר, ולכן כדאי שילך לבית ספר באנגליה.

באנגליה הלך לבית הספר "צ'רטרהאוס סקול" שבמחוז סארי. לאחר מכן הלך לטריניטי קולג' עם מלגה. בשנת 1884 סיים את לימודיו כסטודנט למתמטיקה בעל הציונים הגבוהים ביותר באותה שנה (Senior Wrangler), תואר יוקרתי מאוד המוענק בטריניטי. כל ארבעת הסטודנטים בעלי הציונים הגבוהים ביותר באותה שנה אומנו על ידי המתמטיקאי אדוורד ג'ון רות.

לאחר מספר שנים בהן התכונן להפוך לעורך דין המתמחה במשפט מקובל, הצטרף שפרד בשנת 1896 למחלקת החינוך של בריטניה כבוחן. עד שנת 1914 הגיע לתפקיד עוזר מזכיר בוועדת החינוך. הוא פרש בשנת 1921 בהיותו בן 58, עקב תוכנית ממשלתית שביקשה לעודד עובדי מדינה שצפויים לפרוש בשנים הקרובות לפרוש באופן מיידי. כיוון שכלכלית לא היה יכול להרשות לעצמו לפרוש, הוא לקח עבודה כבוחן במבחני ההסמכה של קיימברידג' ובאוניברסיטת לונדון.

במקביל לעבודותיו אלו, הייתה לשפרד קריירה שלמה כמתמטיקאי, שאיפשרה לו אף לקבל תואר דוקטור מקיימברידג' בשנת 1908 ולקבל מעמד חבר ב"רויאל סוסייטי אוף אדינבורו" (Royal Society of Edinburgh) בשנת 1932.

שפרד קיבל עידוד לנצל את כישוריו המתמטיים בתחום הסטטיסטיקה מפרנסיס גולטון, אותו פגש בימין בקיימברידג' כשביקר במעבדתו של גולטון. בין השנים 1897–1907 פרסם שפרד מספר מאמרים על קורלציה, על חישוב מומנטים ועל תיקונים לחישובים. לאחר 1907 החל להתמקד יותר בתחום האינטרפולציה.

==קישורים חיצוניים==

קטגוריה:בוגרי אוניברסיטת קיימברידג'
קטגוריה:מתמטיקאים אוסטרלים
קטגוריה:סטטיסטיקאים אנגלים
קטגוריה:בריטים שנולדו ב-1863
קטגוריה:נפטרים ב-1936
קטגוריה:בריטים שנפטרו ב-1936
עונת 1989/1990 בליגה הלאומית בכדורסל

עונת 1989/1990 בליגה הלאומית בכדורסל הייתה העונה ה-36 של הליגה. הליגה כללה 11 קבוצות מכיוון שאליצור נתניה לא יכלה להשתתף בתחרות. מתכונת התחרות עם פורמט פלייאוף השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל רמת השרון ומכבי קריית מוצקין.

העונה הסדירה החלה ב-21 בספטמבר 1989 הסתיימה ב-12 במרץ 1990. לאחר הפלייאוף, העונה הסתיימה בניצחון של מכבי תל אביב בפעם ה-21 ברציפות. 

בהתאם לתוצאות העונה מכבי קריית מוצקין ירדה ליגה. אליצור נתניה לא הופיעה למשחקים בעונה זו, התפרקה בשל חובות כלכליים כבדים, ולא נכנסה קבוצה במקומה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||20||18||2||1907||1611|| 296||38 
|-bgcolor="#ffff99"
|2||הפועל גליל עליון||20||12||8||1776 ||1656||120||32 
|-bgcolor="#ffff99" 
|3||מכבי רמת גן|| 20||12||8||1845||1765||80||32 
|-bgcolor="#ffff99"
|4||הפועל ירושלים ||20||11||9||1651||1747||96-||31 
|-
|5||הפועל חיפה ||20||11||9||1739||1767||28-||31 
|-
|6||הפועל תל אביב ||20||10|| 10||1656||1630||26||30 
|- 
|7||הפועל חולון ||20||9||11||1810 ||1806||4||29 
|-
|8||מכבי חיפה ||20||9||11||1749||1787||38-||29 
|-
|9||מכבי ראשון לציון ||20||7||13||1695||1755||60-||27 
|- 
|10||הפועל רמת השרון ||20||7||13||1686||1836||150-||27 
|-bgcolor=#ffcccc 
|11||מכבי קריית מוצקין ||20||4||16||1657||1811||154-||24 
|-bgcolor=#ffcccc
|12||אליצור נתניה||-||-||-||-||-||-||-
|}

==פלייאוף==

==כדורסלנים מצטיינים==
* קווין מגי ממכבי תל אביב עם 24.6 סלים למשחק ו-11.3 ריבאונדים השיג בעונה הסדירה מדד הגבוה בין כל הכדורסלנים. 
* מרכוס גייטר ממכבי קריית מוצקין היה מלך הסלים עם 28.6 סלים למשחק.
* דורון ג'מצ'י ממכבי תל אביב היה מלך הסלים הישראלי עם 23.2 סלים למשחק

== ראו גם ==

* גביע המדינה בכדורסל 1989/1990

==קישורים חיצוניים==
* [http://basket.co.il/history.asp?cYear=1990&lang= מידע מאתר מנהלת הליגה]

קטגוריה:1990 בישראל: ספורט
קטגוריה:עונות בליגה העליונה בכדורסל בישראל
קטגוריה:1989 בישראל: ספורט
קטגוריה:תחרויות כדורסל ב-1990
קטגוריה:תחרויות כדורסל ב-1989
הארמייה השביעית (האימפריה הרוסית)

הארמייה השביעית (ברוסית: ) של צבא האימפריה הרוסית, הייתה ארמייה רוסית שפעלה במלחמת העולם הראשונה.

==היסטוריה==
הארמייה הוקמה עם פרוץ מלחמת העולם הראשונה בשנת 1914, ולמפקדה מונה ולדימיר ניקיטין. המשימה הראשונית של הארמייה הייתה לשמור על חופי הים השחור ועל הגבול עם רומניה. באוקטובר של אותה שנה הארמייה הועברה לחזית המזרחית ונכללה במסגרת חזית דרום-מערב. בשנת 1916 הארמייה השתתפה במתקפת ברוסילוב, ובשנת 1917 השתתפה במתקפת קרנסקי. הארמייה המשיכה להילחם עד שפורקה יחד עם כל צבא האימפריה בתחילת שנת 1918.

==מפקדים==
* גנרל חיל התותחנים ולדימיר ניקיטין (19 ביולי 1914 - 19 באוקטובר 1915)
* גנרל חיל הרגלים דמיטרי שצ'רבצ'יוב (19 באוקטובר 1915 - 11 באפריל 1917)
* לוטננט גנרל לאוניד ביילקוביץ (11 באפריל 1917 - 20 ביוני 1917)
* לוטננט גנרל ולדימיר זייליוואצ'יוב (20 ביוני 1917 - 9 בספטמבר 1917)
* לוטננט גנרל יאנורי קיכוויקז (9 בספטמבר 1917 - 3 בדצמבר 1917)
* לוטננט גנרל ולדימיר טריאנדאפילוב (דצמבר 1917)
* לוטננט גנרל ולדימיר לאבדווסקי (דצמבר 1917 - מרץ 1918)

==ראו גם==
* החזית המזרחית במלחמת העולם הראשונה

7
קטגוריה:החזית המזרחית במלחמת העולם הראשונה
עונת 1990/1991 בליגה הלאומית בכדורסל

עונת 1990/1991 בליגה הלאומית בכדורסל הייתה העונה ה-37 של הליגה. הליגה כללה 11 קבוצות מכיוון שהפועל חיפה לא השתתפה בתחרות. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל גבת ובית"ר תל אביב.

העונה הסדירה החלה ב-23 בספטמבר 1990 הסתיימה ב-11 באפריל 1991. לאחר הפלייאוף, העונה הסתיימה בניצחון של מכבי תל אביב בפעם ה-22 ברציפות.

בהתאם לתוצאות העונה הפועל גבת ירדה ליגה. הפועל חיפה לא הופיעה למשחקיה בעונה זו עקב בעיות כלכליות, נשרה לליגה השנייה, ולא נכנסה קבוצה במקומה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||20||17||3||1912||1665|| 247||37
|-bgcolor="#ffff99"
|2||מכבי ראשון לציון ||20||16||4||1901||1829||72||36
|-bgcolor="#ffff99"
|3||הפועל תל אביב ||20||13||7||1815||1742||73||33
|-bgcolor="#ffff99"
|4||הפועל ירושלים ||20||12||8||1744||1622||122||32
|-
|5||הפועל חולון ||20||11||9||1777 ||1686||91||31
|-
|6||הפועל גליל עליון||20||11||9||1774 ||1777||3-||31
|-
|7||מכבי חיפה ||20||9||11||1781||1860||79-||29
|-
|8||מכבי רמת גן|| 20||7||13||1736||1807||71-||27
|-
|8||בית"ר תל אביב|| 20||5||15||1782||1933||151-||25
|-
|10||הפועל רמת השרון ||20||5||15||1853||1991||138-||25
|-bgcolor=#ffcccc
|11||הפועל גבת ||20||4||16||1674||1837||163-||24
|-bgcolor=#ffcccc
|12||הפועל חיפה||-||-||-||-||-||-||-
|}

==פלייאוף==

==כדורסלנים מצטיינים==
* ג'ו דאוסן מבית"ר תל אביב עם 32 סלים למשחק ו-10.6 ריבאונדים השיג בעונה הסדירה מדד הגבוה בין כל הכדורסלנים.
* ג'ו דאוסן מבית"ר תל אביב היה מלך הסלים עם 32 סלים למשחק.
*דורון ג'מצ'י ממכבי תל אביב היה מלך הסלים הישראלי עם 23.6 סלים למשחק

== ראו גם ==
* גביע המדינה בכדורסל 1990/1991

==קישורים חיצוניים==
* [http://basket.co.il/history.asp?cYear=1991&lang= מידע מאתר מנהלת הליגה]

קטגוריה:1990 בישראל: ספורט
קטגוריה:עונות בליגה העליונה בכדורסל בישראל
קטגוריה:1991 בישראל: כדורסל
קטגוריה:תחרויות כדורסל ב-1990
קטגוריה:תחרויות כדורסל ב-1991
קבוצת ארמיות בהם-ארמולי

קבוצת ארמיות פון בהם-ארמולי של הצבא האוסטרו-הונגרי, הייתה קבוצת ארמיות אוסטרו-הונגרית שפעלה במלחמת העולם הראשונה.

==היסטוריה==
קבוצת הארמיות הוקמה ב-19 בספטמבר 1915, וכמפקדה מונה אדוארד פון בהם-ארמולי שעל שמו היא נקראה. הארמייה כללה שתי ארמיות של הצבא האוסטרו-הונגרי, וארמייה אחת של צבא הקיסרות הגרמנית. בקיץ 1916 ניסתה קבוצת הארמיות לבלום ללא הצלחה את מתקפת ברוסילוב, וביולי 1917 בלמה בהצלחה את מתקפת קרנסקי. לאחר מכן ב-3 באוגוסט כבשה בסיוע כוחות גרמניים את צ'רנוביץ. ב-31 בינואר 1918 קודם פון בהם ארמולי לדרגת גנרלפלדמרשל, ולאחר מכן השתתפה הקבוצה ב"מבצע אגרוף" שבמסגרתו פלשו כוחות גרמניים ואוסטרו-הונגריים לאוקראינה. ב-3 במרץ 1918 נחתם חוזה ברסט-ליטובסק, וב-16 במאי הוחלט על פירוק קבוצת הארמיות. בעקבות כך פרש פון בהם-ארמולי מהצבא.

==מצבת כוחות==
* הארמייה השנייה (האימפריה האוסטרו-הונגרית) - הייתה גם כן תחת פיקודו האישי של פון בהם-ארמולי
* הארמייה השלישית (האימפריה האוסטרו-הונגרית)
* ארמיית הדרום (האימפריה הגרמנית)

==קישורים חיצוניים==
* [http://www.austro-hungarian-army.co.uk/commands.htm הצבא האוסטרו-הונגרי במלחמת העולם הראשונה] 

קטגוריה:החזית המזרחית במלחמת העולם הראשונה
קטגוריה:יחידות צבא אוסטרו-הונגריות במלחמת העולם הראשונה
קטגוריה:קבוצת ארמיות
קבוצת ארמיות דרום טירול

קבוצת ארמיות דרום טירול של הצבא האוסטרו-הונגרי, הייתה קבוצת ארמיות אוסטרו-הונגרית שפעלה במלחמת העולם הראשונה.

==היסטוריה==
קבוצת הארמיות הוקמה ב-1 במרץ 1917, וכמפקדה מונה קונרד פון הצנדורף, לשעבר הרמטכ"ל. הקבוצה גם נקראה "קבוצת ארמיות קונרד" על שם מפקדה. באביב 1918 ספגה הקבוצה מכה קשה בקרב מונטה גראפה ונגרמו לה אבדות כבדות. ב-15 ביולי 1918 הודח פון הצנדורף מתפקידו, והוחלף ביוזף אוגוסט, ארכידוכס אוסטריה, שתחת הנהגתו כונתה הקבוצה "קבוצת ארמיות הארכידוכס יוזף". ב-26 באוקטובר 1918 בעיצומו של קרב ויטוריו ונטו מסר יוזף את הפיקוד על קבוצת הארמיות לגנרל אלכסנדר פון קרובטין, שפיקד עליה עד סוף המלחמה.

==מצבת כוחות==
* הארמייה ה-10
* הארמייה ה-11

==מפקדים==
* קונרד פון הצנדורף (1 במרץ 1917 - 15 ביולי 1918)
* יוזף אוגוסט, ארכידוכס אוסטריה (15 ביולי 1918 - 26 באוקטובר 1918)
* אלכסנדר פון קרובטין (26 באוקטובר 1918 - 3 בנובמבר 1918)

==קישורים חיצוניים==
* [http://www.austro-hungarian-army.co.uk/commands.htm הצבא האוסטרו-הונגרי במלחמת העולם הראשונה] 

קטגוריה:החזית האיטלקית במלחמת העולם הראשונה
קטגוריה:יחידות צבא אוסטרו-הונגריות במלחמת העולם הראשונה
קטגוריה:קבוצת ארמיות
הארמייה השמינית (האימפריה הרוסית)

הארמייה השמינית (ברוסית: ) של צבא האימפריה הרוסית, הייתה ארמייה רוסית שפעלה במלחמת העולם הראשונה.

==היסטוריה==
הארמייה הוקמה עם פרוץ מלחמת העולם הראשונה בשנת 1914, ולמפקדה מונה אלכסיי ברוסילוב. הארמייה פלשה לגליציה שהשתייכה לאימפריה האוסטרו-הונגרית (המערכה בגליציה), ובמהרה הצליחה להתקדם כ-150 קילומטר בתוך שטחי גליציה. ניצחונם של כוחות מדינות המרכז בשאר החזית המזרחית הכריחו את ברוסילוב לסגת לאחור למרות התקדמותו. על ניצחונותיו המרשימים קיבל את אות מסדר גאורגיוס הקדוש מדרגה רביעית ושלישית. בתחילת 1915 המשיכה הארמייה בקרבות מול כוחות אוסטרו-הונגרים ואף זכתה לניצחונות משמעותיים. הארמייה עברה את הרי הקרפטים ועלתה על הדרך לתקיפת הונגריה. הצאר ניקולאי השני ביקר את הארמייה השמינית והעלה את ברוסילוב בדרגה. פעם נוספת, תבוסה של ארמיות רוסיות אחרות בחזית במהלך מתקפת גורליצה-טרנוב הכריחה את ברוסילוב לסגת כחלק מנסיגה כללית של הצבא הרוסי (הנסיגה הגדולה). עד לספטמבר הארמייה השמינית נסוגה כ-180 קילומטר אל עבר אזור טרנופול. הארמייה הועברה ללחימה ברומניה, וביולי 1917 ספגה אבדות כבדות במתקפת קרנסקי. היא פורקה יחד עם כל צבא האימפריה ב-1918.

==מפקדים==
* גנרל חיל הפרשים אלכסיי ברוסילוב (28 ביולי 1914 - 17 במרץ 1916)
* גנרל חיל הפרשים אלכסיי קלאדין (17 במרץ 1916 - 29 באפריל 1917)
* גנרל חיל הרגלים לאוור קורנילוב (29 באפריל 1917 - 10 ביולי 1917)
* לוטננט גנרל ולדימיר צ'רמיסוב (10 ביולי 1917 - 25 ביולי 1917)
* לוטננט גנרל מיכאיל סוקווין (25 ביולי 1917 - 17 באוקטובר 1917)
* לוטננט גנרל מיקולה יונאקיב (17 באוקטובר 1917 - עד הפירוק)

==ראו גם==
* החזית המזרחית במלחמת העולם הראשונה

8
קטגוריה:החזית המזרחית במלחמת העולם הראשונה
פיט פלטהאוזן

פיט הוברטוס פלטהאוזן (בהולנדית: Piet Hubertus Velthuizen; נולד ב-3 בנובמבר 1986) הוא כדורגלן עבר הולנדי ששיחק בעמדת השוער.

==קריירה==
פלטהאוזן ערך את הופעת הבכורה שלו בוויטסה ארנהם ב-31 בדצמבר 2006 בתיקו 2-2 נגד ווילם II. אחרי עונה על הספסל, בעונת הפך לשוער הראשון של הקבוצה וגילה בה יכולת טובה שהובילה להארכת חוזהו עד לשנת . בקיץ הצטרף להרקולס, העולה החדשה לליגת העל הספרדית ל-3 שנים, בה שימש כשוער שני ושיחק במדיה 3 משחקי ליגה בלבד.

אחרי עונה אחת חזר לוויטסה. במהלך עונת איבד פלטהאוזן את מקומו בהרכב לאלוי רום הצעיר עקב פציעות חוזרות. במהלך קיץ חתם בהפועל חיפה.

בקיץ חתם באומוניה ניקוסיה מליגת העל הקפריסאית.

באוגוסט פלטהאוזן חתם באלקמאר.

ב-10 בפברואר 2020, פלטהאוזן חתם בטלסטאר ספורטקלאב. 

ב-26 בפברואר 2021 חתם בפורטונה סיטארד עד לסוף העונה.

ב-21 במרץ 2008 זומן לראשונה לסגל נבחרת הולנד לקראת משחק ידידות נגד . פלטהאוזן השתתף עם הנבחרת באולימפיאדת בייג'ינג בה שימש בתור שוער שני עבור קנת' ורמר. ב-5 בספטמבר 2009 ערך את הופעת הבכורה שלו בנבחרת במשחק ידידות נגד בו ניצחה הולנד 0–3.

==קישורים חיצוניים==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני ויטסה ארנהם
קטגוריה:כדורגלני הרקולס אליקנטה
קטגוריה:כדורגלני הפועל חיפה
קטגוריה:כדורגלני אומוניה ניקוסיה
קטגוריה:כדורגלני א.ז. אלקמאר
קטגוריה:כדורגלני טלסטאר ספורטקלאב
קטגוריה:כדורגלני פורטונה סיטארד
קטגוריה:כדורגלנים זרים בישראל
קטגוריה:כדורגלני נבחרת הולנד
קטגוריה:ספורטאים הולנדים בספרד
קטגוריה:ספורטאים הולנדים בישראל
קטגוריה:כדורגלנים באולימפיאדת בייג'ינג (2008)
קטגוריה:הולנדים שנולדו ב-1986
מדד יעילות (כדורסל אירופי)

מדד היעילות המשמש בכדורסל האירופי (באנגלית: Performence Index Rating, או בקיצור PIR) הוא מדד לניתוח ביצועי כדורסל המשמש ברוב תחרויות הכדורסל באירופה – במפעלים הכלל-יבשתיים כגון היורוליג והיורוקאפ, וכן במספר רב של ליגות אירופאיות ארציות או אזוריות, כולל ליגת העל הישראלית בכדורסל. נקרא גם "מדד" ו"רייטינג".

==היסטוריה==
ראשיתו של המדד הוא בעונת בליגת העל הספרדית בכדורסל, שהתחילה להשתמש בנוסחת המדד כדי לקבוע את מצטייני המחזור וזוכי פרס ה-MVP של הליגה. בעונת הוחלט להפסיק להשתמש במדד כקובע בנוגע לפרס ה-MVP, אך הוא המשיך לשמש ככלי לקביעת מצטייני המחזור בליגה. באותה עונה החלה היורוליג להשתמש במדד כקובע לגבי פרס ה-MVP שלה, פרס ה-MVP של שלב 16 האחרונות ופרס מצטיין המחזור, אך השימוש בו לגבי שני הפרסים הראשונים בוטל והקביעה הועברה לשיטת הצבעה בין עיתונאים. פרסי מצטייני המחזור של היורוליג והיורוקאפ עדיין מבוססים ברובם על ה-PIR.

על השימוש במדד כדי לקבוע את זוכי פרסים אלו נמתחה ביקורת, כיוון שנטען שהוא לא נותן חשיבות לכל נתון אישי בפני עצמו - אלא את אותו ניקוד לכולם. המדד המתחרה, זה שמשמש בליגת ה-NBA, נותן משקל שונה לכל נתון.

==חישוב==
להלן הנוסחה לחישוב המדד, מימין לשמאל:

<big>PIR</big> = 

==ראו גם==
*מדד יעילות (NBA)

==הערות שוליים==

קטגוריה:מושגים בכדורסל
יעילות (כדורסל אירופי)
קטגוריה:אירופה: כדורסל
עונת 1991/1992 בליגה הלאומית בכדורסל

עונת 1991/1992 בליגה הלאומית בכדורסל הייתה העונה ה-38 של הליגה. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל אילת ומכבי חדרה.

העונה הסדירה החלה ב-1 באוקטובר 1991 הסתיימה ב-23 במרץ 1992. לאחר הפלייאוף, העונה הסתיימה בניצחון של מכבי תל אביב בפעם ה-23 ברציפות. 

בהתאם לתוצאות העונה הפועל רמת השרון ובית"ר תל אביב ירדו ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||19||3||2283||1853|| 430||41 
|-bgcolor="#ffff99"
|2||מכבי ראשון לציון ||22||14||8||2023||1930||93||36 
|-bgcolor="#ffff99"
|3||הפועל תל אביב ||22||13||9||1889||1814||75||35 
|-bgcolor="#ffff99"
|4||הפועל גליל עליון||22||12||10||1987 ||1923||64||34 
|-
|5||הפועל ירושלים ||22||12||10||1915||1912||3||34 
|- 
|6||הפועל חולון ||22||12||10||1969 ||1983||14-||34 
|-
|7||מכבי חיפה ||22||11||11||1995||2002||7-||33 
|- 
|8||הפועל אילת|| 22||11||11||2031||2027||4||33 
|- 
|9||מכבי רמת גן|| 22||10||12||1908||1984||76-||32 
|- 
|10||מכבי חדרה|| 22||7||15||1750||1970||220-||29 
|-bgcolor=#ffcccc 
|11||הפועל רמת השרון ||22||7||15||1819||1976||157-||29 
|-bgcolor=#ffcccc 
|12||בית"ר תל אביב||22||4||18||1767||1960||193-||26
|}

==פלייאוף==

==כדורסלנים מצטיינים==
* ג'ו דאוסן מהפועל אילת עם 27.5 סלים למשחק ו-10.7 ריבאונדים השיג בעונה הסדירה מדד הגבוה בין כל הכדורסלנים. 
* ג'ו דאוסן מהפועל אילת היה מלך הסלים עם 27.5 סלים למשחק.
* דורון שפע מהפועל ירושלים היה מלך הסלים הישראלי עם 19.5 סלים למשחק

== ראו גם ==

* גביע המדינה בכדורסל 1991/1992

==קישורים חיצוניים==
* [http://basket.co.il/history.asp?cYear=1992&lang= מידע מאתר מנהלת הליגה]

קטגוריה:1992 בישראל: ספורט
קטגוריה:עונות בליגה העליונה בכדורסל בישראל
קטגוריה:1991 בישראל: כדורסל
קטגוריה:תחרויות כדורסל ב-1992
קטגוריה:תחרויות כדורסל ב-1991
דינקו טרבוטיץ'

דינקו טרבוטיץ (בקרואטית: Dinko Trebotić; נולד ב-30 ביולי 1990) הוא כדורגלן קרואטי המשחק בעמדת הקשר בראווניצה.

==קריירה==
טרבוטיץ' התחיל את הקריירה שלו בהיידוק ספליט בגיל 7 בה שיחק בכל קבוצות הילדים והנוער. ב-5 באוקטובר 2008 ערך את הופעת הבכורה שלו בקבוצה הבוגרת. בינואר הושאל ליונאק סיני עד לסיום העונה ובעונה שלאחר מכן הושאל לרודאש. בקיץ חזר להיידוק בה הפך לשחקן סגל קבוע ורשם 21 הופעות בליגה והבקיע שני שערים, אך עונה לאחר מכן התערער מעמדו בקבוצה ובפברואר הושאל לנ.ק. זאגרב.

בקיץ טרבוטיץ' שוחרר מהיידוק וחתם בלוקומוטיבה זאגרב. עונת הייתה עונת השיא של טרבוטיץ' כאשר שיחק 33 משחקים בליגה וכבש 6 שערים. בקיץ חתם ב-MOL וידי שהיא קבוצתו הראשונה מחוץ לקרואטיה.

בקיץ חתם בבני יהודה תל אביב ל-3 שנים.

בינואר 2017 שוחרר לאחר שגילה יכולת מאכזבת. כעבור חודש חתם בפרדריקסטאד. ביולי חזר לקרואטיה וחתם בסלאבן בלופו. ביולי חתם בדינמו מינסק הבלארוסית. בינואר הושאל לקאפושוואר.

ב-1 באוגוסט 2020, טרבוטיץ' חתם בזרינסקי מוסטאר.

ביוני 2021 עזב את זרינסקי מוסטאר ובאוקטובר טרבוטיץ' חתם באגילאס מהליגה הספרדית הרביעית בכדורגל.

ב-27 בינואר 2022 טרבוטיץ' חתם בבוזאו מהליגה הרומנית השנייה.

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני נ.ק. זאגרב
קטגוריה:כדורגלני לוקומוטיבה זאגרב
קטגוריה:כדורגלני פהרוואר
קטגוריה:כדורגלני בני יהודה תל אביב
קטגוריה:כדורגלני פרדריקסטאד
קטגוריה:כדורגלני סלאבן בלופו
קטגוריה:כדורגלני דינמו מינסק
קטגוריה:כדורגלני זרינסקי מוסטאר
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים זרים בנורווגיה
קטגוריה:ספורטאים קרואטים בבלארוס
קטגוריה:ספורטאים קרואטים בבוסניה והרצגובינה
קטגוריה:ספורטאים קרואטים בספרד
קטגוריה:ספורטאים קרואטים ברומניה
קטגוריה:קרואטים שנולדו ב-1990
לוסיו מרניאו

לוסילמו פלאניו סוארס (בפורטוגזית: Lucielmo Palhano Soares; נולד ב-28 בספטמבר 1988) המוכר בכינויו לוסיו מרניאו (Lúcio Maranhão) הוא כדורגלן ברזילאי אשר משחק בעמדת החלוץ

==ביוגרפיה==
נולד בסאו לואיס, מרניאו שבברזיל וגדל בקבוצה המקומית מרניאו. ב-2010 עבר למחלקות הנוער של הוריזונטה במדיה ערך את הופעת הבכורה שלו כשחקן בקבוצה בוגרת.

במהלך שנת 2012 חתם לוסיו לשלוש שנים באראפיראקה אס"א וערך במדיה 65 משחקים בהם כבש 31 שערים. במהלך התקופה בה היה תחת חוזה באראפיראקה אס"א הושאל מרניאו לקבוצות ויטוריה ופיגיירנסה.

במהלך שנת 2014 נרכש לוסיו על ידי קבוצת בורי ראם יונייטד התאילנדית במדיה ערך שבע הופעות בהן כבש שני שערים. בתחילת שנת 2015 חזר לברזיל וחתם לעונה בפורטלזה במדיה ערך 37 הופעות וכבש שבעה שערים. בעונה שלאחר מכן חתם ברגאטס וערך במדיה 35 הופעות בהן כבש 13 שערים.

ב-17 ביולי 2016 חתם לוסיו בהפועל באר שבע לשלוש שנים. ב-30 ביולי ערך את הופעת הבכורה שלו בהפועל באר שבע, כאשר פתח בהרכב וכבש בניצחון 5–0 על הפועל אשקלון במסגרת גביע הטוטו.

ב-12 בינואר 2017 הושאל לוסיו למ.ס. אשדוד עד לסוף העונה.
ב-8 בפברואר 2017 כבש לוסיו את שער הבכורה שלו בהפסד 1–4 לבני יהודה. ב-15 ביולי 2017 חתם לוסיו באלאזיגספור הטורקית. ב-19 בדצמבר 2017 חתם לוסיו בארוקה הפורטוגזית.

ב-14 ביוני 2018 חתם לוסיו בהפועל חדרה, וביולי 2020 שוחרר מהקבוצה.

ב-9 ביולי 2020 חתם בשורותיה של עירוני קריית שמונה.

ב-23 ביולי 2021 חתם לוסיו בהפועל תל אביב לעונה אחת, עם אופציה לעונה נוספת,וב-17 בינואר 2022 חתם בבני יהודה, עד לסיום העונה.אך ב-4 באפריל שוחרר מהמועדון.

לוסיו מרניאו, משמאל, במדי [[הפועל חדרה]]

==תארים==
; בורי ראם יונייטד
*אליפות תאילנד (1): 2014

; הפועל באר שבע
*אלוף האלופים (1): 2015/2016
*גביע הטוטו (1): 2016/2017

==קישורים חיצוניים==

*[http://www.ogol.com.br/player.php?id=235552 עמוד השחקן] באתר Ogol

==הערות שוליים==

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני פיגיירנסה
קטגוריה:כדורגלני בורי ראם יונייטד
קטגוריה:כדורגלני ויטוריה
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני אלאזיספור
קטגוריה:כדורגלני ארוקה
קטגוריה:כדורגלני הפועל חדרה
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:ספורטאים ברזילאים בתאילנד
קטגוריה:ספורטאים ברזילאים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בטורקיה
קטגוריה:ברזילאים שנולדו ב-1988
קורביל

קוֹרְבֵּיל (בצרפתית: , נהגה קוֹרְבֵּיי-אֶסוֹן) היא קומונה במחוז אֶסוֹן שבחבל איל-דה-פראנס בצרפת. העיר שוכנת על נהר סן, וממוקמת כ-28 ק"מ דרומית מזרחית לפריז.

==אטימולוגיה==
שם העיר נגזר משם העיר הלטיני Corbulium וכן מהשם הגאלי cor beel, שמשמעותו הבית הקדוש.

== היסטוריה ==
שער העיר העתיקה בקורביל
ממצאים שנמצאו בגדה המערבית של הסן, מעידים על נוכחות אנושית באֵזור כבר בתקופה הפלאוליתית והנאוליתית. קיימים גם ממצאים ליישוב בתקופה הרומית, וככל הנראה, הדרך בין אגדינקום (Agendicum סנס המודרנית) ללוטטיה עברה בתחום העיר.

==גאוגרפיה==
העיר נמצא בדרום השטח האורבני של מטרופולין פריז בצפון-מזרח המחוז אסון. בעיר נמצאת ההתחברות של נהר האסון ונהר הסן.

== כלכלה ==
במאה ה-19, קורביל הייתה מרכז של טחינת קמח. כמו כן בלטה בתעשיית הנייר, הודות למפעל ייצור הנייר של פייר-פרנסואה דידו, שנוסד שם עוד הרבה קודם.

== הקהילה היהודית ==
היישוב היהודי, ככל הנראה היה קיים במקום כבר בראשית ימי הביניים. במאות ה-12 וה-13 התקיימה בעיר קהילה יהודית גדולה, שהלכה והתפתחה, ואף הייתה בה ישיבה גדולה.

כמה מגדולי הראשונים ומהמפורסמים שבהם, היו מתושבי העיר. בהם:
* ר' יעקב הקדוש מקורביל, מבעלי התוספות. חיבר פירושים על התורה בדרך גימטריאות (הובאו בתוספות על התורה ובספר 'פענח רזא'). נהרג על קידוש השם, ככל הנראה במהלך מסע הצלב השלישי, בשנת ד'תתק"נ.
* אחיו, רבי יהודה מקורביל, גם הוא מבעלי התוספות, דודו של הש"ר מקוצי, נהרג על קידוש השם, ככל הנראה במהלך מסע הצלב השישי, בערך בשנת ד'תתקצ"ב.
* רבי יעקב הלוי ממרויש, בעל שו"ת מן השמים.
* רבי יצחק מקורביל, בעל הספר מצוות קטן.
* תלמידו רבנו פרץ מקורביל, בעל ההגהות סמ"ק, שעמד בראשות הישיבה שבעיר.
* רבי יעקב מקורביל, חיבר ספר בשם 'עץ החיים', תקופת חייו נעה בערך בין השנים ה'ק"נ-ה'ר'.
* רבינו אלחנן מקורביל.

לאחר גירוש צרפת, היישוב היהודי אמנם חזר והתבסס בה, למרות הרדיפות והגירושים החוזרים ונשנים, אך כבר לא היה בממדיו הקודמים, ובהמשך הלך ודעך.

== ערים תאומות ==
* 
* 
* 
* 

== קישורים חיצוניים ==

* 

* 
* 

==הערות שוליים==

קטגוריה:איל-דה-פראנס: ערים
קטגוריה:יישובים שהוקמו ב-1951
מרסל הייסטר

מרסל הייסטר (בגרמנית: Marcel Heister; נולד ב-27 ביולי 1992 באלבשטאדט שבגרמניה) הוא כדורגלן גרמני המשחק בעמדת המגן השמאלי בלודוגורץ ראזגרד.

==קריירה==
הייסטר נולד וגדל בעיר אלבשטאדט שבגרמניה למשפחה ממוצא קרואטי וממוצא שוואבי-דנובי. מגיל צעיר שיחק במחלקות הנוער של גאמרטינגן ורויטלינגן 05 מהליגות הנמוכות בגרמניה. בגיל 18 הצטרף הייסטר לקבוצת הנוער של הופנהיים. אחרי עונה אחת בקבוצת הנוער של המועדון, החל הייסטר לשחק בקבוצת ה-U19 ובקבוצת המילואים של המועדון כשבמדיה ערך 26 הופעות אך לא רשם הופעות במדי הקבוצה הראשונה של המועדון.

בקיץ , עזב הייסטר לראשונה ככדורגלן את גרמניה וחתם בנ.ק. זאדאר מליגת העל הקרואטית. ב-1 בספטמבר 2012, ערך הייסטר את הופעת הבכורה שלו במדי זאדאר כשעלה כמחליף בתיקו 1-1 נגד איסטרה 1961. ב-22 בפברואר 2013, כבש הייסטר את שער הבכורה שלו במדי זאדאר בהפסד 2-1 ל-NK זאגרב. לאחר שנתיים בזאדאר בהן מיעט לשחק ורשם 31 הופעות ליגה בהן כבש שני שערים סיים את דרכו בקבוצה. ב חתם הייסטר באיסטרה 1961. ב-16 במרץ 2014, ערך הייסטר את הופעת הבכורה שלו במדי איסטרה 1961 בהפסד 6-0 לדינמו זאגרב. בעונתו הראשונה בקבוצה לא זכה הייסטר לדקות משחק רבות ורשם רק שבע הופעות ליגה. בעונה שלאחר מכן הפך הייסטר לשחקן הרכב ראשון באיסטרה וב-9 באוגוסט 2014 כבש את שער הבכורה שלו במדי איסטרה בתיקו 1-1 נגד סלובן בלופו. ב-27 ביולי 2015, כבש הייסטר צמד שערים ובישל שער נוסף בניצחון איסטרה 4-1 על היידוק ספליט.

ב-15 ביולי 2016, סיכם הייסטר לעונה אחת עם אופציה לעונה נוספת בבית"ר ירושלים וב-18 ביולי הגיע לישראל וחתם בקבוצה לארבע עונות. ב-28 ביולי, ערך הייסטר את הופעת הבכורה שלו במדי בית"ר כשעלה כמחליף בתיקו 1-1 נגד ילגבה רידה הלטבית במסגרת הסיבוב השלישי של מוקדמות הליגה האירופית. ב-4 באוגוסט, כבש הייסטר את שער הבכורה שלו במדי בית"ר בניצחון 3-0 על ילגבה במסגרת משחק הגומלין בין הקבוצות בליגה האירופית. ב-21 באוגוסט, ערך הייסטר את הופעת הליגה הראשונה שלו במדי בית"ר בתיקו 2-2 נגד מכבי פתח תקווה. במהלך חודש מרץ 2017, עקב פציעה שספג בשריר הירך נעדר הייסטר משלושה משחקים של בית"ר בגביע נגד עירוני קריית שמונה ומצמד משחקי ליגה נגד מכבי חיפה והפועל באר שבע. ב-19 בספטמבר 2017 הורחק הייסטר לחמישה משחקים על ידי בית המשפט המשמעתי של ההתאחדות, לאחר דו"ח חמור של השופט זיו אדלר במשחק בין בית"ר ירושלים להפועל חיפה, הייסטר הועמד גם לדין פנימי של המועדון וקיבל קנס בסכום של 28,000 ש"ח.

ב-8 ביוני 2018 מימשה בית"ר את האופציה על הייסטר לעונת 2018/2019, אך ב-4 ביולי 2018 נמכר לפרנצווארוש ההונגרית תמורת כ-300 אלף אירו. את השער הראשון שלו במדי פרנצווארוש כבש במשחקו הרביעי בקבוצה

ב-16 ביוני 2021 חתם הייסטר בפהרוואר

==קישורים חיצוניים==

==הערות שוליים==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני זאדאר
קטגוריה:כדורגלני איסטרה 1961
קטגוריה:כדורגלני בית"ר ירושלים
קטגוריה:כדורגלני פרנצווארוש
קטגוריה:כדורגלני פהרוואר
קטגוריה:כדורגלני לודוגורץ ראזגרד
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים גרמנים בישראל
קטגוריה:ספורטאים זרים בהונגריה
קטגוריה:ספורטאים זרים בבולגריה
קטגוריה:גרמנים שנולדו ב-1992
ממלכת לומברדיה-ונציה

ממלכת לומברדיה-ונציה הייתה חלק מהאימפריה האוסטרית, שניתן לה לאחר קונגרס וינה, וכללה את שטחי דוכסות מילאנו והרפובליקה הוונציאנית לשעבר. בשנת 1859 הובסה אוסטריה על ידי ממלכת סרדיניה וצרפת במלחמת העצמאות האיטלקית השנייה, ונאלצה למסור את לומברדיה לממלכת סרדיניה, ובכך החל למעשה תהליך איחוד איטליה. בשנת 1866 לחמה איטליה לצד פרוסיה במלחמת אוסטריה–פרוסיה, ובתמורה קיבלה בהסכם השלום את אזור ונציה.

==היסטוריה==
בשנת 1814 אושר בהסכם פריז שלטון האוסטרים על שטחי דוכסות מילאנו לשעבר, יחד עם שטחי דוכסות מנטובה הסמוכה, ועל שטחי הרפובליקה של ונציה לשעבר.

בקונגרס וינה שולבו השטחים הללו לממלכה אחת, שנשלטה באוניה פרסונלית על ידי הקיסר האוסטרי. שלא כמו הדוכסות הגדולה של טוסקנה, דוכסות מודנה ודוכסות פארמה, שנותרו עצמאיים תחת שלטון בית הבסבורג, הייתה ממלכת לומברדיה-ונציה חלק מהאימפריה האוסטרית. בשנת 1830 היו לומברדיה וונציה שני המחוזות המשגשגים ביותר בחצי האי האיטלקי.

למרות שהמנהל המקומי היה איטלקי והשפה הרשמית הייתה איטלקית, נאלצו השלטונות האוסטריים להתמודד עם תנועת האיחוד האיטלקי (ריסורג'ימנטו). אחרי מהפכה עממית שהתרחשה ב-22 במרץ 1848, הידועה בשם "חמשת ימי מילאנו", ברחו האוסטרים ממילאנו, שהפכה לעיר הבירה של ממשלת לומברדיה הזמנית. למחרת התמרדו גם תושבי ונציה נגד השלטון האוסטרי, ויצרו את ממשלת ונציה הזמנית. לאחר שהביסו הכוחות האוסטרים תחת פיקודו של יוזף רדצקי פון רדץ, את הכוחות הסרדיניים בקרב קוסטוצה (24 - 25 ביולי 1848), נכנסו האוסטרים למילאנו (6 באוגוסט) ולוונציה (24 באוגוסט 1849), והחזירו אותם לשלטון האוסטרי.

לאחר מלחמת העצמאות האיטלקית הראשונה הוחלף המשנה למלך בלומברדו-ונציה במושל כללי, ששלט מטעם הקיסר פרנץ יוזף. בתחילה כיהן כמושל כללי יוזף רדצקי פון רדץ, ולאחר פרישתו בשנת 1857 כיהן בתפקיד זה אחי הקיסר מקסימיליאן, ארכידוכס אוסטריה.

לאחר מלחמת העצמאות האיטלקית השנייה והתבוסה האוסטרית בקרב סולפרינו בשנת 1859, נאלצה אוסטריה למסור את לומברדיה לקיסר הצרפתי נפוליאון השלישי, אשר מיד העביר אותם לממלכת סרדיניה, ובכך החל תהליך איחוד איטליה. במהלך מלחמת פרוסיה-אוסטריה לחמה ממלכת איטליה לצד פרוסיה, ובעקבות כך נאלצו האוסטרים בשלום פראג למסור גם את שטחי ונציה לממלכת איטליה, מה שהשלים את תהליך האיחוד האיטלקי.

== ראו גם ==
* איחוד איטליה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:איטליה: היסטוריה
קטגוריה:מדינות לשעבר בתחומי איטליה
קטגוריה:האימפריה האוסטרית
עונת 1992/1993 בליגה הלאומית בכדורסל

עונת 1992/1993 בליגה הלאומית בכדורסל הייתה העונה ה-39 של הליגה. הליגה גדלה ל-14 קבוצות. מתכונת התחרות עם פורמט פלייאוף לא השתנתה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של הטוב מ-5 כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו בני הרצליה, עירוני נהריה, הפועל גבעתיים והפועל גבת.

העונה הסדירה החלה ב-20 בספטמבר 1992 הסתיימה ב-4 באפריל 1993. בעונה הסדירה מכבי תל אביב זכתה במקום השלישי בלבד והודחה בחצי הגמר של הפלייאוף. לאחר הפלייאוף, העונה הסתיימה בניצחון של הפועל גליל עליון בפעם הראשונה בתולדותיה ולאחר שמכבי תל אביב הייתה אלופת הליגה במשך 23 עונות ברציפות. זו הייתה העונה הראשונה מאז הקמת הליגה שבסיומה הוכתרה אלופה מחוץ לעיר תל אביב. עונה זו זכתה בכינוי "עונת הדובדבנים".

הייתה זו הפעם הראשונה בתולדות הליגה שמכבי תל אביב לא השתתפה בגמר הפלייאוף.

בהתאם לתוצאות העונה מכבי חדרה ומכבי חיפה ירדו ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||הפועל גליל עליון||26||21||5||2325 ||2059||266||47 
|-bgcolor="#ffff99"
|2||הפועל תל אביב||26||21||5||2172||2005||167||47
|-bgcolor="#ffff99"
|3||מכבי תל אביב||26||19||7||2392||2077|| 315||45
|-bgcolor="#ffff99"
|4||הפועל ירושלים ||26||16||10||2354||2191||163||42
|-
|5||הפועל אילת ||26||16||10||2291||2251||40||42
|-
|6||בני הרצליה ||26||16||10||2133||2109||24||42
|-
|7||מכבי ראשון לציון ||26||15||11||2213||2154||59||42
|-
|8||מכבי רמת גן|| 26||12||14||2164||2153||11||40
|-
|9||עירוני נהריה|| 26||11||15||2157||2172||15-||37
|-
|10||הפועל חולון ||26||11||15||2247 ||2334||87-||37
|-
|11||הפועל גבעתיים|| 26||8||18||2215||2321||106-||34
|-
|12||הפועל גבת|| 26||6||20||2134||2350||216-||32
|-bgcolor=#ffcccc
|13||מכבי חיפה ||26||6||20||2073||2306||233 -||32
|-bgcolor=#ffcccc
|14||מכבי חדרה|| 26||3||23||1998||2386||388-||29
|}

==פלייאוף==

==כדורסלנים מצטיינים==
* אדי פיליפס מהפועל גבעתיים עם 25.4 סלים למשחק ו-8.6 ריבאונדים. השיג בעונה הסדירה מדד הגבוה בין כל הכדורסלנים.
* מיקי ברקוביץ' ממכבי ראשון לציון היה מלך הסלים הישראלי עם 20.6 סלים למשחק.

== ראו גם ==
* גביע המדינה בכדורסל 1992/1993

==קישורים חיצוניים==
* [http://basket.co.il/history.asp?cYear=1993&lang= מידע מאתר מנהלת הליגה]

קטגוריה:1992 בישראל: ספורט
קטגוריה:עונות בליגה העליונה בכדורסל בישראל
קטגוריה:1993 בישראל: ספורט
קטגוריה:תחרויות כדורסל ב-1992
קטגוריה:תחרויות כדורסל ב-1993
רן כוכב

רן (רנכו) כוכב (נולד ב-6 ביולי 1971) הוא קצין צה"ל במילואים בדרגת תת-אלוף. כיהן כדובר צה"ל, כמפקד מערך ההגנה האווירית וכקצין המשטרה הצבאית הראשי (הקַמצָ"ר).

==ביוגרפיה==
כוכב התגייס לצה"ל ב-1989 ושירת כלוחם וכקצין במערך ההגנה האווירית של חיל האוויר. בין השאר שירת כמפקד סוללת נ"מ מתנייעת (צ'פרל) וכסמג"ד חובט/וולקן בקו הסגול בעת שהות צה"ל בדרום-לבנון. כוכב היה מפקד חבורת הפיקוד הקדמית (חפ"ק) בחיל האוויר בעת אירוע אסון המסוקים וכמי שפיקד על כוחות החילוץ בסמוך לבית הקברות של קיבוץ דפנה. בהמשך שירת כקצין המבצעים (קמב"ץ) של מערך הנ"מ במלחמת המפרץ השנייה וב"מבצע חומת מגן" עת השתתף גדוד 66 בלחימה ביהודה ובשומרון.

בשנים 2003–2005 כוכב שירת כמפקד גדוד רם 66, גדוד נ"מ מתנייע שהפעיל מערכות נשק מחבט, וולקן וסטינגר בגבול הצפון לאחר נסיגת צה"ל מלבנון וכקצין הנ"מ האוגדתי של אוגדת הגליל טרום מלחמת לבנון השנייה. לאחר מכן שירת כראש ענף מיוחדים בלהק האוויר.

ב-2006 הוצב כמפקד יחידת טילי חץ "חרב מגן" עליה גם פיקד במלחמת לבנון השנייה. לאחר תקופת לימודים בארצות הברית, מונה ב-2009 לראש ענף תורה והדרכה במפקדת המערך והיה מהמובילים של השינוי המערכתי אשר הפך את מערך הנ"מ למערך ההגנה האווירית בחיל האוויר, בקליטת מערכות הנשק "כיפת ברזל" והפיכתה מבצעית ובשיתופי פעולה עם צבא ארצות הברית.

כוכב הפך למפקדה הראשון של כנף הגנת שמי המדינה (כנף 168) לאחר השינוי הארגוני שעבר המערך ב-2011. בשנים 2013–2015 פיקד על בית הספר להגנה אווירית ובהמשך למד במכללה לביטחון לאומי. ביולי 2016 הועלה לדרגת תת-אלוף, ובספטמבר 2016 התמנה לקצין המשטרה הצבאית הראשי (קמצ"ר). שירת בתפקיד עד אוגוסט 2018. בספטמבר 2018 מונה למפקד מערך ההגנה האווירית, ושירת בתפקיד זה עד אפריל 2021.

ביוני 2021 מונה לדובר צה"ל. במרץ 2023 סיים את תפקידו והוחלף על ידי דניאל הגרי.

ב-6 ביולי 2024 הודיע על פרישתו מצה"ל לאחר 35 שנות שירות.

=== חיים אישיים והשכלה ===
רן נשוי להילה ואב לארבעה בנים ומתגורר בקיסריה.

כוכב הוא בעל תואר ראשון בתקשורת ומינהל עסקים מהמכללה למינהל, בעל תואר שני בלימודים אסטרטגיים מטעם אייר יוניברסיטי של חיל האוויר האמריקאי במונטגומרי, אלבמה וכן בעל תואר שני נוסף מטעם אוניברסיטת חיפה והמכללה לביטחון לאומי במדעי המדינה. במסגרת התמחות בלימודיו האקדמאים ערך, הפיק והגיש בתוכנית "רצועת הביטחון" בגלי צה"ל.

==קישורים חיצוניים==

* 
* רן כוכב, [https://www.idf.il/אתרי-יחידות/מרכז-דדו/גיליון-35-מעגל-שלישי/איראן-בכל-מקום-מלחמה-ללא-חזית-התמודדות-ישראל-עם-איום-התמ-ס-מאיראן-ושלוחיה-תא-ל-כוכב/ איראן בכל מקום -"מלחמה ללא חזית"], כתב העת בין הקטבים, 1 ביוני 2021
* [https://www.rlive.co.il/podcast/amiroren/56ff6ea354f7c8cef95dbb21c977d837 כוכב אחד מעז: רן כוכב מסכם כהונה כדובר צה"ל], R Live, 5 באפריל 2023
* 

== הערות שוליים ==

קטגוריה:תתי-אלופים בצה"ל
קטגוריה:דוברי צה"ל
קטגוריה:מפקדי מערך ההגנה האווירית
קטגוריה:קציני משטרה צבאית ראשיים
קטגוריה:בוגרי המכללה לביטחון לאומי
קטגוריה:בוגרי הנוער העובד והלומד
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1971
פרשוב (מחוז)

מחוז פרשוב (בסלובקית: Prešovský kraj) הוא אחד מ־8 מחוזותיה של סלובקיה. המחוז נוסד בשנת 1996 והוא המאוכלס ביותר מבין 8 המחוזות. עיר הבירה של המחוז היא פרשוב.

== גאוגרפיה ==
המחוז משתרע בחלקה הצפון־מזרחי של סלובקיה, ושטחו 8,973 קמ"ר.

המחוז גובל ב־3 מתוך 7 מחוזותיה האחרים של המדינה: קושיצה (מחוז) גובל בו מדרום, מחוז ז'ילינה במערב ומחוז באנסקה ביסטריצה בדרום־מערב.

פני השטח הרריים בעיקרם, ועליהם משתרעים הרי הטטרה, בהם הפסגה הגבהה בסלובקיה, גרלחובסקי שטיט (2,654 מטרים מעל פני הים). במחוז זה זורמים מספר רב של נהרות ונחלים גדולים, ביניהם פופרד (נהר), הנשפך אל הים הבלטי, ודונייץ, שרובו זורם בפולין ואף הוא נשפך אל הים הבלטי.

הנקודה הגבוהה ביותר במחוז היא, כאמור, ההר הגבוה ביותר בסלובקיה, גרלחובסקי שטיט (2,654 מטרים מעל גובה פני הים). גובהה של הנקודה הנמוכה ביותר במחוז פרשוב הוא 105 מטרים מעל פני הים.

== דמוגרפיה ==
במחוז פרשוב מתגוררים למעלה מ־800,000 תושבים, מה שמביא לצפיפות של 90.8 נפש לקמ"ר.

90.7% מתושבי המחוז הם סלובקים, 4% מהם בני רומה, והשאר מתחלקים למיעוטים קטנים אחרים, ביניהם אוקראינים, רוסים והונגרים.

==קישורים חיצוניים==

* 

קטגוריה:סלובקיה: מחוזות
יצחק קלויבר

רבי יצחק קלויבֶר (לעיתים גם: קלובר, קלויבערס; נפטר ה'רצ"ח, 1538) היה רב וראש ישיבה בפוזנא בראשית המאה ה-16. רבו של נכדו המהרש"ל.

==ביוגרפיה==
שמה של משפחת קלויבר, נובע משם עיירת מוצאה, קלֵוֶוה (גרמנית: Kleve), ויש הסוברים כי כיהן בעצמו כרב העיירה. אך נמסר כי ר' יצחק עצמו נולד וגדל בוורמס.

עקר לפוזנן שבה כיהן כרב, בה יסד את ישיבתו ובה גידל את משפחתו. לפי אליקים כרמולי היה תלמידו של רבי יעקב פולק. לפי מסורת חב"דית היה המהר"ל מפראג תלמידו במשך שנתיים ולמד עם נכדו המהרש"ל.

תלמידו ונכדו, מהרש"ל, כותב כי כתביו נשרפו בשרפה גדולה שפרצה בפוזנא וכילתה בתים רבים על תכולתם.

מעמדו בקהילת פוזנא היה מוחלט, דעתו ופסיקותיו הכתיבו את חיי היהודים בקהילה בכל המישורים. כך כתב נכדו המהרש"ל כשהתעוררה שאלת ייחוס ופגם משפחה על משפחתו של רבי בצלאל ב"ר חיים ובניו: רבי חיים בן בצלאל, המהר"ל מפראג, רבי סיני אב"ד ניקלשבורג ורבי שמשון אב"ד קרמניץ:

ממנהגיו התפרסמה הקפדתו שלא לאכול דגים בראש השנה, כך מוסר הב"ח בשם מהרש"ל: "שקיבל מזקנו שלא אכל דגים בראש השנה כדי למעט תאוות האנושי במקצת דבר המסוים ויזכור יום הדין ולא יבוא לידי קלות ראש" (בית חדש, אורח חיים, סימן תרצז).

==משפחתו==
רבי יצחק נישא בשנית לאשה לבתו של הרב אליעזר שרנצלס (שרענצילש) המיוחסת מלבוב וממנה כל ילדיו. שלוש בנותיו נישאו והתגוררו בפוזנא, בניהן של שתים מהן התפרסמו כתלמידי חכמים בדורם:
* נכדו רבי שלמה לוריא "מהרש"ל", בן חתנו רבי יחיאל לוריא אב"ד סלוצק, גדל אצלו ולמד תורה מפיו לאחר פטירת אביו בגיל צעיר. נכד זה תיארו בספרו כ"טהור, חסיד ועניו, ירא אלוקים, פרקו נאה ואיש השלום" ועל לימודיו אצלו כתב "כי לא זכיתי לקבל מאדוני מורי זקני החסיד מורנו הרב רבי יצחק ז"ל אפילו ככלב המלקק מן הים". בתקופה מסוימת נהג נכדו זה לחתום בכינוי "שר יצחק" שפיענוחו: שלמה ר' יצחק'ס, לשון ייחוס המקובלת בדרך כלל כלפי אבא.
* נכדו רבי יוסף כץ, בן חתנו "האלוף רבי מרדכי גרשון הכהן", כיהן כראש ישיבה ואב בית דין בעיר קרקוב שבפולין, והיה גיסו של הרמ"א. הוא מחבר שו"ת "שארית יוסף".

בתו השלישית, יש הסבורים שהייתה בתו החורגת, נישאה לרב משה יפה מקרקוב, מצאצאיו היה כנראה רבי יואל סירקיש "הב"ח".

==לקריאה נוספת==
* מ' רפלד, "ר' יצחק קלויבר - הנהגותיו, מורשתו ומסביב להן", בתוך: דניאל שפרבר, מנהגי ישראל, ח, ירושלים תשס"ד, עמ' קעד ואילך.

==הערות שוליים==

קטגוריה:פוזנה: רבנים
קטגוריה:ראשי ישיבה גרמנים
קטגוריה:ראשי ישיבה פולנים
קטגוריה:נפטרים ב-1538
רוצה ויהיה

רוצה ויהיה הוא אלבום הבכורה של הזמר ארקדי דוכין והוא מוקדש כולו לשיריו של המשורר ולדימיר ויסוצקי, כולם למעט אחד בעיבוד מילולי לעברית משפת המקור רוסית. האלבום, שיצא באפריל 1990 וזכה באלבום זהב כשמכר מעל 80 אלף עותקים, היה חלק בהבאתה של תרבות העלייה הרוסית של שנות ה-90 לשיח הציבורי בישראל ואיתה את המסרים המתנגדים למשטר בברית המועצות. האלבום מייצג את רוחו של ויסוצקי עם מסרים המתנגדים לדיקטטורה ולמען חופש.

האלבום, אשר יצא לשוק כשנה לאחר הצלחת אלבום הבכורה של להקת "החברים של נטאשה" (בה שותף דוכין ואף כתב לאלבום זה את רוב השירים), הוקלט באולפני קיבוץ העוגן, תוך שבעה ימים בלבד בספטמבר 1989. 
המילים בעברית נכתבו על ידי מיכה שטרית לאחר שדוכין הסביר לו את הרעיון הכללי של השיר, למעט השיר "טמבל" (במקור "דורצ'ינה-פרוסטופיליה", "Дурачина-простофиля") שמילותיו נכתבו על ידי יהונתן גפן לפי אותו דפוס פעולה וכן השיר "פארוס" שלא תורגמו מילותיו והוא מבוצע בשפה הרוסית. בכל שירי האלבום נשמרו לחניו של ויסוצקי. את הוצאת האלבום ליווה סכסוך בין דוכין, שטרית והאמרגנים שלהם סולו יורמן ומוטי שלמה, שהביא לעיכוב בסיום הפקתו. הסינגל הראשון מתוך האלבום שיצא לרדיו היה "צמרמורת", בפברואר 1990, וזכה לביקורות חיוביות.

==רשימת השירים==

==משתתפים ביצירת האלבום==
*ארקדי דוכין: שירה, גיטרה בס, פסנתר, kurzweil, גיטרה אקוסטית.
*ברי סחרוף: גיטרות
*דני מקוב: תופים
*ניר בן ציון: קלידים, אקורדיון
*מיכה שטרית: הפקה, נוסח עברי לכל השירים (פרט ל"טמבל" - יהונתן גפן ו"פארוס").

*הוקלט באולפני קיבוץ העוגן - ספטמבר 1989
*מיקס באולפני DB
*הפקת סאונד: אורי ברק
*עוזרי טכנאי באולפני DB: ערן שפר, דדי טל
*ניהול הפקה: גילי דיין-פרל
*עיצוב עטיפת אלבום: פיליפ בולקייה, בוריס ויידמן

==קישורים חיצוניים==

* [http://www.arkadi-music.com/album/רוצה-ויהיה/ על האלבום] באתר הבית של ארקדי דוכין.
ביקורות
* 
* 
* 
* 
==הערות שוליים==

קטגוריה:אלבומי בכורה מ-1989
קטגוריה:אלבומים בעברית
קטגוריה:מוזיקה רוסית
קטגוריה:אלבומי חברת הד ארצי
קטגוריה:אלבומים שהופקו על ידי ברי סחרוף
קטגוריה:אלבומי זהב בישראל
פרס דונוסטיה

פרס דונוסטיה (ספרדית: Premio Donostia; בסקית: <span lang="eu">Donostia Saria</span>) הוא פרס כבוד שניתן מדי שנה לשחקן או במאי (ולעיתים לכמה) במסגרת פסטיבל הקולנוע הבינלאומי בסן סבסטיאן. הפרס מחולק החל משנת 1986.

== הזוכים בפרס ==
{| class="wikitable"
!שנה
! זוכים
|-
| 1986 
|גרגורי פק
|-
| 1987 
|גלן פורד
|-
| 1988 
|ויטוריו גסמן
|-
| 1989 
|בטי דייוויס
|-
| 1990 
|קלודט קולבר
|-
| 1991 
|אנתוני פרקינס
|-
| 1992 
|לורן באקול
|-
| 1993 
|רוברט מיצ'ם
|-
| 1994 
|סוזן סרנדון, קתרין דנב
|-
| 1995 
|לנה טרנר, אנתוני קווין
|-
| 1996 
|אל פצ'ינו
|-
| 1997 
|מייקל דאגלס, ג'רמי איירונס
|-
| 1998 
|ז'אן מורו, אנתוני הופקינס, ג'ון מלקוביץ'
|-
| 1999 
|אנג'ליקה יוסטון, פרננדו פרנן גומס, ונסה רדגרייב
|-
| 2000 
|מייקל קיין, רוברט דה נירו
|-
| 2001 
|ג'ולי אנדרוז, וורן בייטי, פרנסיסקו רבל
|-
| 2002 
|ג'סיקה לאנג, בוב הוסקינס, דניס הופר, פרנסיס פורד קופולה
|-
| 2003 
|רוברט דובאל, שון פן, איזבל הופר
|-
| 2004 
|אנט בנינג, ג'ף ברידג'ס, וודי אלן
|-
| 2005 
|וילם דפו, בן גזארה
|-
| 2006 
|מקס פון סידוב, מאט דילון
|-
| 2007 
|ליב אולמן, ריצ'רד גיר
|-
| 2008 
|מריל סטריפ, אנטוניו בנדרס
|-
| 2009 
|איאן מקלן
|-
| 2010 
|ג'וליה רוברטס
|-
| 2011 
|גלן קלוז
|-
| 2012 
|אוליבר סטון, יואן מקגרגור, טומי לי ג'ונס, ג'ון טרבולטה, דסטין הופמן
|-
| 2013 
|כרמן מאורה, יו ג'קמן
|-
| 2014 
|בניסיו דל טורו, דנזל וושינגטון
|-
| 2015 
|אמילי ווטסון
|-
|2016
|סיגורני ויבר, אית'ן הוק
|-
|2017
|ריקרדו דרין, מוניקה בלוצ'י, אנייס ורדה
|-
|2018
|הירוקאזו קורה־אדה, דני דה ויטו, ג'ודי דנץ'
|-
|2021
|ג'וני דפ
|}

== קישורים חיצוניים ==
* 

*
דונוסטיה